Hobro tabte i går på hjemmebane til Vejle og missede endnu en mulighed for at trække fra de andre oprykningsaspiranter. Til klubbens hjemmeside kommenterer Jonas Dahl på holdets tendens til først rigtigt at komme i gang spillemæssigt, når modstanderne kommer foran. - Jeg er overbevist om, at der er noget mentalt i det. Nu har vi pludselig noget, vi skal passe på, i stedet for noget vi skal opnå, siger han. Nu ser træneren frem mod weekendens vigtige kamp mod oprykningsrivalerne fra Lyngby. - Vi skal frem og være dominerende og slå deres spil i stykker. For ellers spiller de den rundt om os, siger han. Kampen spilles søndag klokken 17 på Lyngby Stadion. Lyngby er lige nu to point efter Hobro, som fortsat er nummer to i NordicBet Ligaen.

Referat:
Jonas Dahl er overbevist om, at holdet har et mentalt problem, som gør, at de kommer skidt i gang i kampene.